Diari Oficial de la Generalitat Valenciana


Sumari del DOGV 6963, del 12-02-2013 (2013/1417)

RESOLUCIÓ d'1 de febrer de 2013, per la qual s'executa la sentència ferma 1104/2011 del Tribunal Superior de Justícia de la Comunitat Valenciana, Sala Contenciosa Administrativa, Secció Segona.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6963

Data del DOGV
:   12-02-2013

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2013/1417


Data del document
:   01-02-2013

Organisme emissor
:   Conselleria de Sanitat

Tipus de document
:   Resolució

Descriptors 

:   * funcionari

RESOLUCIÓ d'1 de febrer de 2013, per la qual s'executa la sentència ferma 1104/2011 del Tribunal Superior de Justícia de la Comunitat Valenciana, Sala Contenciosa Administrativa, Secció Segona. [2013/1417]  
Vista la sentència ferma del Tribunal Superior de Justícia, de 27 de desembre de 2011, número 7548/2005, que estima parcialment el recurs d'apel·lació, interposat per José Luis Iranzo Reig, contra la Sentència 431/09, de 25 de juny, del Jutjat Contenciós Administratiu número 7 de València, que es revoca en part.  
Vista la Resolució de convocatòria de 6 d'octubre de 2003, del director general de Recursos Humans de la Conselleria de Sanitat de la Generalitat, per la qual es convoca concurs lliure i excepcional de consolidació d'ocupació del personal interí del cos de sanitaris locals per a la provisió de places dels servicis veterinaris dels centres de salut pública (DOCV 4617, 28.10.2003).  
Tenint en compte el temps transcorregut des de la resolució del concurs lliure i excepcional de consolidació d'ocupació del personal interí de sanitaris locals per a la provisió de places dels servicis veterinaris dels centres de salut pública, de 9 de novembre 2007, i d'acord amb el manteniment dels actes ja consolidats, es considera aconsellable deixar inalterada, després de la sentència, la situació dels altres interessats participants en la prova qüestionada i que l'havien superada.  
S'ha intentat la notificació tant amb el seu representant legal com en el domicili de la persona interessada i no s'hi ha pogut practicar, tot això segons el que establix l'article 48 i següents de la Llei 30/1992, de Règim Jurídic de les Administracions Públiques i del Procediment Comú.  
Vist que hi ha plaça vacant en el centre de salut pública de Manises.   
Atés el que disposen els articles 118 de la Constitució Espanyola i 18 de la Llei Orgànica del Poder Judicial, segons les quals és obligatori complir les sentències en els seus propis termes; fent ús de les competències delegades per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual publica la delegació de competències en matèria de gestió de personal de l'Agència Valenciana de Salut, resolc:  
  
Primer  
Incloure José Luis Iranzo Reig en la relació d'aspirants que han superat el concurs lliure i excepcional de consolidació d'ocupació del personal interí de sanitaris locals per a la provisió de places dels servicis veterinaris dels centres de salut pública.  
  
Segon  
Nomenar funcionari de carrera, veterinari d'àrea, José Luis Iranzo Reig, i adjudicar-li la plaça número 37431, denominada veterinari d'àrea, en el centre de salut pública de Manises.  
La destinació obtinguda és irrenunciable. L'interessat haurà de prendre possessió en el termini d'un mes comptat des de l'endemà de la publicació d'esta resolució, si no pren possessió de la plaça que se li ha adjudicat perdrà tots els drets derivats de la seua participació en la convocatòria.   
  
Tercer  
Donar per executada la sentència ferma del Tribunal Superior de Justícia, de data 27 de desembre de 2011, número 7548/2005, que estima parcialment el recurs d'apel·lació, interposat per José Luis Iranzo Reig, contra la Sentència 431/09, de 25 de juny, del Jutjat Contenciós Administratiu número 7 de València.  
Contra esta resolució podrà interposar-se incident d'execució de sentència davant del Jutjat Contenciós Administratiu número 7 de València, d'acord amb el que disposa l'article 109 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos a comptar des de l'endemà d' aquell en què tinga lloc la publicació d'esta resolució.  
  
València, 1 de febrer de 2013.- El director general de Recursos Humans de la Sanitat: Javier Lázaro Lorente.